yakhyo/uz-wiki huggingface dataset:
Fasli taqvimi

Fasli taqvimi yoki Fasli davri (Fasli; ; ) butun Janubiy Osiyoda qoʻllangan hosil mavsumiga asoslangan kalendar tizimi boʻlib, bugungi kunda, asosan, Dekanda qoʻllanadi. Fasli taqvimi Haydarobod Dekanining rasmiy taqvimi hisoblangan.

Dekan Fasli taqvimi oktyabr oyida boshlanadi.

Fasli yili iyul oyidan iyungacha boʻlgan 12 oylik davrni oʻz ichiga oladi. Fasli yiliga 590-yil qoʻshilishi orqali Grigoriy taqvimini hisoblash mumkin, yaʼni 1410-fasli yili Grigoriy taqvimiga koʻra 2000-yilning iyul oyidan 2001-yil iyun oyigacha boʻlgan davr hisoblanadi.

Shakllanishi 

Ushbu taqvim islomi taqvim boʻyicha hijriy 963-yilda tuzilgan. Oʻsha yildan boshlab Fasli taqvimi quyosh yili taqvimiga aylangan. Kunlar va oylarning nomi hamda soni Islom taqvimi bilan bir xil hisoblanadi. Yilning birinchi kuni esa 7 yoki 8-iyunga toʻgʻri keladi.

Fasli taqvimidan Akbar Jaloliddin Muhammad hukmronligidan boshlab amalda qoʻllanila boshlangan. Fasli davrining boshlanishi quyidagi kalendarlarga toʻgʻri keladi:

 Hijriy 963-yil (islomiy taqvim)
 Milodiy 1556-yil (Yulian taqvimi)
 1612 SE (Hindu Samavat taqvimi)

Tarixi 

Fasli taqvimi Boburiylar davlati hukmdori Akbar Jaloliddin Muhammad tomonidan birinchi navbatda Hindistonning shimoliy qismida yer daromadlarini yigʻish va ularni hisobga olish uchun kiritilgan xronologik tizim hisoblanadi.

Dekanga qoʻllanila boshlanishi 
Akbar Jaloliddin Muhammadning nabirasi Shoh Jahon 1630-yilda Dekan Subaga (Haydarobod sultonligi, Janubiy Hindiston) Fasli taqvimini kiritgan. Ushbu taqvim Haydarobod sultonligida Asaf Jahi sulolasi hukmdorlarining rasmiy taqvimi sifatida to Hindiston Ittifoqining Haydarobod sultonligi tarkibiga Nizom, Mir Usmon Ali Xonlar qoʻshilgunga qadar foydalanilgan.

Manbalar

Havolalar 

 Fasli davri — Encyclopædia Britannica

Islomiy taqvim
Taqvimlar
Grigoriy taqvimi
Boburiylar madaniyati
Don yer banki

Don yer banki () — Rossiya imperiyasining yirik aksiyadorlik ipoteka banki. Bosh ofisi Taganrog shahrida joylashgan.

Tarixi 
Don yer banki Taganrogda 1872-yilda (boshqa manbaga koʻra 1873-yilda) tashkil qilingan. U 1861-yilda imperator Aleksandr II tomonidan krepostnoylik huquqi bekor qilingan kredit islohoti davrida 1871—1873-yillarda paydo boʻlgan va 1917-yilgi inqilobga qadar faoliyat koʻrsatgan Rossiya imperiyasidagi 10 aksiyadorlik yer banklaridan biridir. Bunday banklar Dondan tashqari Moskva, Xarkov, Poltava, Sankt-Peterburg-Tula, Kiyev, Bessarabiya-Tavrida, Nijegorod-Samara, Vilna va Yaroslav-Kostroma yer banklari hisoblanadi. Ham yer, ham shahar koʻchmas mulklari garovi ostida qisqa va uzoq muddatli kreditlar bergan ushbu kredit-moliya muassasalarining jamgʻarma kapitali 1898-yil 1-iyul holatiga koʻra 51 716 520 rublni tashkil qilgan.

Oʻsha davrdagi yer banklarida kredit berish tartibi, albatta, birjada yuqori baholangan qimmatli qogʻozlar — ipoteka varaqlarini rasmiylashtirish bilan birga boʻlgan. Avvalo, Moskva birjasida: ipoteka bilan bogʻliq qimmatli qogʻozlar savdosining asosiy hajmi u yerda amalga oshirilgan. Sankt-Peterburg, Odessa, Riga va Xarkov birjalarida ham ipoteka qogʻozlarining faol savdosi amalga oshirilgan.

Bank taʼsischilari orasida Yakov Solomonovich va Samuil Solomonovich Polyakov bor edi. Y. S. Polyakov 1903-yilgacha boshqaruv raisi boʻlib, Azov-Don banki nazorati ostidagi bank aksiyalaridan ajralib chiqishga majbur boʻldi. 20-asr boshlarida kengash tarkibiga: Vasiliy Pavlovich Lukin (rais), Nikolay Iosifovich Xvostov, Roman Aleksandrovich Pensel, Gustav Yulianovich Rummel kirgan. U yer va shahar koʻchmas mulki bilan garovga olingan uzoq muddatli (10 yildan 66 yilgacha) kreditlar berishga ixtisoslashgan. 1912-yilda 19,1 million rubl miqdorida kreditlar berildi, aylanma 948,8 million rublni tashkil etdi.

Bank sof foydasi 1912-yilda — 1,802 million rubl, 1914-yilda — 2 million rublni tashkil qildi. 1913-yil 1-yanvar holatiga koʻra 10 631 koʻchmas mulk garovga qoʻyilgan boʻlib, ularga nisbatan 154,8 million rubl berilgan. 1913-yilda asosiy kapital 10 million rublni tashkil etdi. (250 rubldan 40 ming dona aksiya).

Manbalar

Adabiyotlar 
 Donskoy zemelniy bank. Ustav Donskogo zemelnogo banka: Utverjdyon 17 sentyabrya 1872 goda. — Sankt-Peterburg, 1872. — 35 s.
 Donskoy zemelniy bank. Ustav Donskogo zemelnogo banka: S posleduyuщimi izmeneniyami po 1 iyulya 1913 goda. — Neofits. izd. — SPb., 1913. — 60 s.

Havolalar 
 Donskoy Zemelniy Bank v Taganroge. Zakladnoy list na 1000 rubley, 24-ya seriya, 1912 god.
 Pamyatniki arxitekturi

Rossiya imperiyasi banklari
1872-yilda tashkil etilgan banklar
Muqaddas oylar

Islom dinida Zulqaʼda, Zulhijja, Muharram va Rajab oylari Muqaddas oylar hisoblanadi. Islomiy taqvim bo'yicha ushbu to'rt oyda urush harom hisoblanadi.

Ibrohim payg'ambar davrida ham muqaddas oylar davomida urushlar olib borish ta'qiqlangan. Keyinchalik, Islom dini kirib kelganidan keyin bu oylarda urush qilish Qur'onda ham inkor va harom tarzida zikr qilingan.

Ko'plab hadislarda bu oylar ulug'langan holda, ularda urush qilish yoki boshqa ta'qiqlangan ishlarni amalga oshirish harom deyilgan.

Manbalar

Adabiyotlar 

 

CS1 Turkish-language sources (tr)
Islomiy taqvim
Yil oylari
Aleksey Baksov

Aleksey Ivanovich Baksov (; 1907-yil 18-mart — 1986-yil 26-noyabr) — Ikkinchi jahon urushi qatnashchisi, Sovet Ittifoqi Qahramoni (22.07.1944).

Hayoti 
1907-yil 18-martda Saratov viloyati Petrovsk tumanidagi Bolshaya Kamishinka qishlogʻida tugʻilgan. Maktabni toʻliqsiz oʻrta maʼlumot bilan tugatgan. Toshkent pasport stolida ishlagan. 1926-yilda Toshkent shahar harbiy komissarligi tomonidan Sovet Armiyasi safiga chaqirildi va Toshkent shahriga koʻchirib keltirilgan Vladimir Lenin nomidagi birlashgan harbiy maktabga (hozirgi Toshkent oliy umumqoʻshin qoʻmondonlik bilim yurti) yuborildi.

1929-yil sentabrdan Oʻsh chegara komendaturasi zastavasi boshligʻi yordamchisi va boshligʻi lavozimlarida ishlagan. Bosmachilarga qarshi janglarda qatnashgan. 1939-yil Mixail Frunze nomidagi harbiy akademiyani bitirgan.

1941-yil iyundan Ikkinchi jahon urushi qatnashchisi. Gvardiya general-mayori Aleksey Baksov 67-gvardiya motooʻqchi diviziyasiga (6-gvardiya armiyasi, 1-Boltiqbo‘yi fronti) boshchilik qildi. Oʻz diviziyasi bilan Vitebskning shimoli-gʻarbidagi dushman mudofaasini yorib oʻtib, Daugava daryosini kechib oʻtdi. Gvardiya general-mayori Aleksey Baksov boshchiligi ostida 67-gvardiya motooʻqchi diviziyasi janglari mobaynida 253 ta aholi yashash punktlarini ozod etdi va dushmanning koʻp sonli tirik kuchi hamda texnikasini yoʻq qildi.

SSSR Oliy Kengashi Prezidiumining 1944-yil 22-iyuldagi farmoni bilan „Diviziya qismlarini mohirlik bilan boshqarganligi va Gʻarbiy Dvina daryosi kechuvini taʼminlaganligi va dushmaning vitebsk guruhlarini qoʻlga olishda koʻrsatgan jonbozligi va qahramonligi uchun“, gvardiya general-mayori Aleksey Baksov Sovet Ittifoqi Qahramoni unvoni bilan taqdirlangan.

Urushdan keyin Aleksey Baksov armiyada xizmatni davom ettirdi. 1948-yil SSSR QK Bosh shtab akademiyasini tamomladi. SSSR MVning turli rahbarlik lavozimlarida ishlagan. General-polkovnik Baksov 1972-yilda isteʼfoga chiqqan. 1986-yili vafot etgan.

Manbalar
Gran Canaria stadioni

Gran Canaria stadioni Ispaniyaning Kanar orollarida joylashgan Las Palmasdagi stadion. Hozirda ushbu stadiondan UD Las Palmas jamoasi oʻz uy uchrashuvlarini oʻtkazib keladi. Stadion 2003-yilda Estadio Insular oʻrinbosari sifatida umumiy foydalanish uchun ochilgan.

2030-yilgi FIFA Jahon chempionatining oʻyinlariga mezbonlik qilish ehtimoli mavjud.

Tarixi 
Stadion 2003-yil 8-mayda barcha oʻrindiqlar toʻlgan UD Las Palmas hamda Anderlext jamoalari oʻrtasida boʻlib oʻtgan oʻrtoqlik oʻyinidan keyin foydalanishga topshirilgan. Oʻyin Las Palmasning 2:1 hisobidagi gʻalabasi bilan yakunlangan. Maydondagi ilk golni Rubén Castro kiritgan.

32,400 insonni oʻz bagʻriga sigʻdiradigan ushbu stadion Ispaniyadagi eng yirik stadionlar orasida 14-oʻrinni va Kanar orollaridagi sigʻimi boʻyicha eng yirik stadion hisoblanadi.

Stadionda 2014-yil 11-noyabrdan 16 oy davom etgan rekonstruksiya ishlari oʻtkazildi. Yangilangandan keyin yugurish yoʻlakchasi olib tashlandi va yangi futbol uchun maxsus maydonga aylantirildi.

Xalqaro oʻyinlar

Ispaniya terma jamoasi oʻyinlari

Manbalar 

UD Las Palmas
Ispaniyadagi koʻp maqsadli stadionlar
Kanar orollaridagi futbol stadionlari
Las-Palmasdagi binolar va inshootlar
Hi-Tech bank

„Hi-Tech“ bank XATB— xususiy aksiyadorlik tijorat banki boʻlib, Oʻzbekistonda bankrot sifatida tugatilgan banklardan biri. 2023-yil 17-martdagi Toshkent tumanlararo iqtisodiy sudi qarori bilan bankrot deb topilgan.

Tarixi 
Hi-Tech bank 2010-yil 9-yanvarda xususiy yopiq aksiyadorlik banki sifatida tashkil etilgan. 2015-yil mart oyida bank XATBga oʻzgartirildi va 18-aprelda bank faoliyatini amalga oshirish litsenziyasini yangiladi.

2019-yil bank yuridik manzili Toshkent shahar Shahrisabz koʻchasi 15a-uyga koʻchirildi.

2020-yil iyunda Hi-Tech bank rebrendingni amalga oshirdi.

2022-yil aprel oyida Hi-Tech bankning 97,21 mlrd soʻm qarzdorligi mavjud ekanligi maʼlum boʻldi. Ushbu mablagʻlarning 26,12 mlrd soʻmi Ipoteka bank, 24,51 mlrd soʻmi Xalq banki, 24,6 mlrd soʻmi Tadbirkorlik faoliyatini qoʻllab-quvvatlash jamgʻarmasi, 13,5 mlrd soʻmi Coca-Cola ichimligi Oʻzbekiston kompaniyasi, 8,10 mlrd soʻmi Maktabgacha taʼlim vazirligi tomonidan bankka qoʻyilgan depozit mablagʻlari hisoblanadi.

2022-yil iyun oyida bankning Mirobod tumanidagi bosh ofisi binosi 11,57 milliard soʻm boshlangʻich narx bilan E-auksion platformasida sotuvga qoʻyildi. Bank tugatilganidan keyin, 2023-yil noyabr oyida ushbu bino 25,3 mlrd soʻm boshlangʻich narx bilan auksionga qoʻyildi va auksionda 27,9 mlrd soʻm narx taklifi bilan WBM Hazorasp kompaniyasi yutib oldi. Bankning 60 mlrd soʻm boshlangʻich narx bilan auksionga chiqarilgan yana bir binosini esa 69 mlrd soʻm taklif qilgan Oʻzbekinvest sugʻurta kompaniyasi sotib oldi.

2022-yil 7-oktyabrdagi Markaziy bank boshqaruvining 22/2-sonli qaroriga asosan, „Hi-Tech bank“ XATBdan bank faoliyatini amalga oshirish huquqini beruvchi litsenziya chaqirib olingan. Bunga asos sifatida „Banklar va bank faoliyati toʻgʻrisida“gi qonunning 54 va 77-moddalaridagi qoidabuzarliklar keltirib oʻtilgan.

2022-yil 27-oktyabr kuni Markaziy bank raisi Mamarizo Nurmurodov matbuot anjumanida fuqarolarning Hi-Tech bankda taxminan 5 mlrd soʻm mablagʻlari borligini, ushbu mablagʻlar agent-bank sifatida tanlangan Qishloq qurilish bank tomonidan qaytarilishini maʼlum qildi.

2022-yil dekabr oyida Hi-Tech bank Markaziy bankni litsenziyani chaqirib olgani uchun sudga berdi, biroq sud bankning daʼvosini rad etgan.

2023-yil 17-martdagi Toshkent tumanlararo iqtisodiy sudi qarori bilan bankrot deb topildi.

Bank infratuzilmalari geografiyasi 
Bank bosh ofisi va Markaziy amaliyot boshqarmasi orqali mijozlarga xizmat koʻrsatgan.

Korporativ boshqaruvi 
Bank tugatilayotgan paytda quyidagilar bank Kuzatuv kengashi aʼzolari edi:

 Azamatjon Toxtasinov — „WBM Romitex“ MChJ;
 Marat Kadirov — „Asia Pipeplast“ MChJ;
 Jamshit Baxritdinov — „Mega Oil Biznes“ MChJ;
 Nuriddin Ishanxodjayev — „Xabib Xamid“ XK;
 Aslidin Uzoqov — Fuqarolarning banklardagi omonatlarini kafolatlash fondi.

Moliyaviy koʻrsatkichlari 

Hi-Tech bank 2022-yil yarim yillikni 7,9 mlrd soʻm zarar bilan yakunlagan.

Bankning tugatilishigacha boʻlgan 5 yildagi moliyaviy koʻrsatkichlari toʻgʻrisida quyidagi jadvalda maʼlumot berilgan:

Manbalar 

Toshkent iqtisodiyoti
Toshkentdagi kompaniyalar
Turkistonbank

„Turkiston“ XATB — xususiy aksiyadorlik tijorat banki boʻlib, Oʻzbekistonda bankrot sifatida tugatilgan banklardan biri. 2023-yil 15-fevraldagi Toshkent tumanlararo iqtisodiy sudi qarori bilan bankrot deb topilgan.

Tarixi 
Turkistonbank 1998-yilda transport sohasi tashkilotlariga xizmat koʻrsatuvchi tarmoq banki sifatida tashkil etilgan. Keyinchalik universal bank sifatida faoliyatini kengaytirgan.

2019-yil may oyida bank rebrendingni amalga oshirdi.

2021-yil 2-noyabr — bankning Chorsu bank xizmatlari markazi oʻz faoliyatini boshladi. BXM manzili: Toshkent shahri, Shahxontohur tumani, Chorsu bozori.

2021-yil 17-dekabr — Toshkent RFB bank kapitalizatsiyasini 117,49 mlrd soʻmga baholab, Oʻzbekistonning 17 ta bankidan 16-oʻrinda ekanligini qayd etdi.

2022-yil 1-fevral kuni eʼlon qilingan S&P Global Ratings hisobotida bank kredit portfelining qariyb 70 foizini muammoli kreditlar tashkil etishini bildirib, kelgusi 12-18 oyda bank likvidligi yanada taqchillashsa, bankning defolt boʻlish xavfi aniq boʻlishi keltirilgan.

2022-yil fevral oyi oxirida bank milliy va xorijiy valyutada noodatiy jozibador takliflari bilan chiqqan. Bu taklif mutaxassislar tomonidan bank likvidligi taqchilligini oldini olish choralaridan biri sifatida koʻrilgan. Biroq bank tomonidan bu iddaolar rad etilgan.

2022-yil 1-aprelda bank Boshqaruv raisi Avaz Muhitdinov lavozimidan ozod qilindi.

2022-yil 7-oktyabrdagi Markaziy bank boshqaruvining 22/1-sonli qaroriga asosan, „Turkiston“ XATBdan bank faoliyatini amalga oshirish huquqini beruvchi litsenziya chaqirib olingan. Bunga asos sifatida „Banklar va bank faoliyati toʻgʻrisida“gi qonunning 54 va 77-moddalaridagi qoidabuzarliklar keltirib oʻtilgan.

2022-yil oktyabr oyi holatiga koʻra, Oʻzbekiston bank tizimida aktivlari boʻyicha 26-oʻrinni egallagan.

2022-yil noyabr oyida bankning bir guruh omonatchilaridan pul mablagʻlari subordinar qarz sifatida jalb qilingani, natijada 59 nafar bank mijozining 57 milliard soʻm miqdoridagi mablagʻi qoplab berilmasligi maʼlum boʻldi. 2023-yil 17-aprelda chiqqan sud qarori bilan 18 nafar fuqaroning 29 milliard soʻmlik mablagʻi omonat deb tan olingan.

2022-yil 21-noyabrdan boshlab Turkistonbankka omonat qoʻygan fuqarolarning pul mablagʻlari agent-bank sifatida tanlangan Qishloq qurilish bank tomonidan qaytarila boshlandi.

2023-yil 15-fevraldagi Toshkent tumanlararo iqtisodiy sudi qarori bilan bankrot deb topildi. Turkistonbankning 368 milliard soʻm atrofidagi aholidan qarzdorligi davlat hisobidan qaytarilgan.

Bank infratuzilmalari geografiyasi 
Bankning bosh ofisi, toʻlov markazi, Yunusobod filiali hamda Chorsu bank xizmatlari markazi faoliyat yuritgan.

Korporativ boshqaruvi 
Bank tugatilayotgan paytda Muhiddin Jumagaldiyev bank Boshqaruvi raisi, Saʼdulla Tolipov hamda Shovkat Toshmuxamedov Boshqaruv raisi oʻrinbosarlari sifatida faoliyat yuritgan.

Moliyaviy koʻrsatkichlari 

Turkistonbank 2022-yil yarim yillikni 22,9 mlrd soʻm zarar bilan yakunlagan.

Bankning tugatilishigacha boʻlgan 6 chorakdagi moliyaviy koʻrsatkichlari toʻgʻrisida quyidagi jadvalda maʼlumot berilgan:

Manbalar 

Toshkent iqtisodiyoti
Toshkentdagi kompaniyalar
Sutli shokolad

Sutli shokolad - bu kakao , shakar va sutni o'z ichiga olgan qattiq shokolad shakli . Bu shokoladning eng ko'p iste'mol qilinadigan turi bo'lib, turli xil barlar, planshetlar va boshqa qandolat mahsulotlarida qo'llaniladi . Sutli shokolad quyuq shokoladga qaraganda kamroq miqdorda kakao qattiq moddalarini o'z ichiga oladi va ( oq shokoladda bo'lgani kabi ) sutli qattiq moddalarni o'z ichiga oladi . Uning ta'mi ( shokoladli sutga o'xshash ) uning mashhurligining kaliti bo'lgan bo'lsa-da, sutli shokolad tarixan sog'lom oziq-ovqat sifatida, ayniqsa bolalar uchun targ'ib qilingan.

Asosiy sutli shokolad ishlab chiqaruvchilar orasida Ferrero , Hershey , Mondelez , Mars va Nestlé ; Bular umumiy shokoladning yarmidan ko'pini ta'minlaydi. Barcha sutli shokoladning beshdan to'rt qismi Qo'shma Shtatlar va Evropada sotiladi va Xitoy va Lotin Amerikasida tobora ko'proq iste'mol qilinadi.

Shokolad dastlab Kolumbiyagacha bo'lgan davrda va G'arbiy Evropaga kiritilganidan keyin ichimlik sifatida sotilgan va iste'mol qilingan. Shokolad so'zi ingliz tiliga taxminan 1600 yilda kelgan, lekin dastlab qora shokoladni tasvirlagan. "Sutli shokolad" atamasi birinchi marta 1687 yilda Yamaykadan Londonga olib kelingan ichimlik uchun ishlatilgan, ammo shveytsariyalik ixtirochi Daniel Piter 1875 yilda kakao va quyultirilgan sutni muvaffaqiyatli birlashtirgandan keyin sutli shokoladli bar ixtiro qilingan. Shveysariya sutli shokolad ishlab chiqarish markazi sifatida rivojlandi, ayniqsa Rodolf Lindt tomonidan konche ishlab chiqilgandan so'ng va tobora ko'proq xalqaro bozorga eksport qilinmoqda. Yigirmanchi asrning boshlarida Milka , Cadbury Dairy Milk va Hershey bar ishlab chiqarilganidan so'ng sutli shokolad asosiy oqimga aylandi , bu esa jahon kakao iste'molining keskin o'sishiga olib keldi.

Manbalar
Toʻqqizinchi val

Toʻqqizinchi val () — 1850-yilda asosan dengiz mavzusida asarlar yaratuvchi rus rassomi Ivan Ayvazovskiy tomonidan chizilgan kartina. Kartina rassomning eng mashhur sanʼat asarlaridan biri sanaladi.

Asar sarlavhasi kichik toʻlqinlar ketidan aql bovar qilmaydigan katta toʻlqin kelishini anglatuvchi dengizchilarning eski iborasiga ishora qiladi.

Kartinada tungi boʻrondan soʻng dengiz va halokatga uchragan kema qoldiqlariga yopishib tirik qolish uchun kurashayotgan odamlarning oʻlimga duchor boʻlayotganligi tasvirlangan. Kemadan qolgan xoch shaklidagi qism „yerdagi gunohlar uchun najot faqat nasroniylik dinida“ degan metaforani anglatadi. Toʻqqizinchi valda ifodalangan quyosh hosil qilgan iliqlik dengizdagi toʻlqinlar qoʻrqinchini kamaytirib, insonlarda tirik qolish uchun imkoniyat mavjuddek koʻrsatadi. Ushbu kartina tabiatning ham xavfli, ham chiroyli ekanligini tasvirlab bergan.

Manbalar 

Kartinalar
Qora niyat

Qora niyat (asl nomi — Yasak Elma, asl tarjimasi Taqiqlangan Olma) — drama va komediya janridagi turk seriali boʻlib, „Medyapım“ tomonidan ishlab chiqarilgan. Birinchi qismi 2018-yil 19-martda efirga uzatilgan boʻlib, rejissyori Eje Erdek Kochogʻlu, ssenariysi esa Melis Jivelek va Zeynep Gurga tegishlidir. 6 fasldan iborat boʻlgan serial 2023-yil 5-iyunda efirga uzatilgan 177-qismida final bilan tugatilgan.

Medyapim serialining dastlabki 3 faslini rejissyor Neslihan Yeshilyurt boshqargan, 4-mavsumni rejissor Murat Oʻzturk boshqargan. Serialning birinchi fasli 2018-yil 19-martda boshladi, 2018-yil 4-iyunda yakunlandi va jami 12 qism davom etdi. 2-mavsum esa 2018-yil 10-sentabrda boshlangan, 2019-yil 27-mayda yakunlangan va jami 35 qism davom etgan. 3-mavsum 2019-yil 9-sentabrda boshlangan. Ushbu mavsum 2020-yilning 23-martida koronavirus tufayli erta yakunlandi. Mavsumning soʻnggi qismi (74-qism) 9,79 „Total“ kategoriyasida ball toʻplagan holda boshqa qismlarga nisbatan rekord oʻrnatdi va serial ushbu qism bilan oʻsha kungi reytingda 3-oʻrinni egalladi. Mavsum 27 qism davom etdi. 4-mavsumning birinchi qismining efirga uzatilish sanasi 2020-yil 7-sentyabr  deb eʼlon qilindi va yangi rejissyor Murat Oʻzturkning rahbarligi shu sanada boshladi. 2021-yil 10-mayda esa yakunlandi. Bu mavsum jami 36 qism davom etdi. Mavsum davomida ssenariyning oʻzgarishi tufayli koʻplab bosh rollar va yordamchi qahramonlar serialni tark etishdi va uning oʻrniga yangi qahramonlar qoʻshildi.

Manba 

Turkiya teleseriallari
FOX seriallari
Turkiya drama teleseriallari
2018-yillar teleseriallari
Vezikulopustuloz

Vezikulopustuloz — chaqaloqlar orasida keng tarqalgan kasallik boʻlib, bunda badanga turli kattalikdagi maddalar toshadi. Kasallik goʻdak hayotining dastlabki kunlaridayoq namoyon boʻlishi mumkin. Bunda bolaning boshi, badanining serburma sohalari va oyoq-qoʻllariga chetlari qizil yalligʻlangan hoshiya bilan chegaralangan pustulalar chiqadi; pustulalar bitta, ikkita yoki bir nechta boʻlishi mumkin. Gistologik tadqiqotlar yalligʻlanishli oʻzgarishlar ekkrin ter bezlarining ogʻiz qismida boʻlishini koʻrsatadi. Kasallik faqat ter bezining yoʻli yuzaki yalligʻlanishi bilan kechsa pustulalar hosil boʻladi(perioporit). Pustulalar kattaligi bugʻdoydek boʻlib, ichidan quyuq yiring chiqadi va tezda qurib, poʻst hosil qiladi. Poʻst tushib ketgandan soʻng terida iz qoilmaydi. Aksariyat bemorlarda ter bezlarining yoʻli hamda uning tutamlari yiringli yalligʻlanadi; dermaning chuqur qatlamida aniq chegaralangan konsistensiyasi qattiq, koʻkimtir qizil-rangli tugunchalar paydo boʻladi. Ularning kattaligi noʻxatdek, keyinchalik yongʻoqdek boʻlib ketadi. Tugun oʻrtasi yumshab zararlangan soha terisi yupqa tortadi, bosganda bilqillab turadi, yorilsa qon aralash yiring oqib chiqadi. Yarada nekrotik oʻzak boʻlmaydi. Kasallik pirovardida chandiqlanish kuzatiladi. Aksariyat bemorlarda yalligʻlanish tuguncha 1-2 ta baʼzan bir nechta boʻladi. Koʻproq bola badanining oʻrin koʻrpasiga tegib ishqalanadigan joylari, boshi, boʻyin, bel, dumg;aza sohasi zararlanadi. Abssesslanish davrida umumiy darmonsizlik, haroratning koʻtarilishi (38-39 °C) hosizlanish va umumiy dispeptik holatlar kuzatiladi. Ayniqsa, ilk goʻdaklik chogʻida kasallik ogʻir kechadi. Davo choralari oʻz vaqtida koʻrilishiga qaramay, nimjon bolalarda kasallik har 10-30 kunda qaytalanib turadi, otit, zotiljam, meningit, osteomiyelit, paraproktit va sepsis (bakteriyemiya) kabi ogʻir asoratlarga olib kelishi mumkin. Bolalarga koʻplab toshadigan abssess yoki soxta furunkulozni follikulit yoki furunkuloz bilan taqqoslanadi. Maʼlumki follikulit yoki furunkuloz, asosan, kattalarda uchraydi hamda uning pustula markazidan soch chiqib turadi va yorilganda ichidan nekrotik oʻzak chiqadi. Shuningdek, papulonekrotik teri silining boshlangʻich bosqichi bilan qiyoslanadi. Teri siliga chalingan bemorlarda Pirke reaksiyasi musbat boʻlib, boshqa aʼzolarda sil oʻchoqlari aniqlanadi. Kasallik oqibati bolaning umumiy ahvoliga bogʻliq boʻlib, ayniqsa, distrofiyaga uchragan bolalarda ogʻirroq kechadi. Baʼzan zotiljam yoki sepsis qoʻshilib bola nobud boʻlishi mumkin. Shuning uchun bemor bola albatta kasalxonada davolanishi lozim.

Manbalar 

Kasalliklar
Tibbiyot
Tibbiy fanlar
Shifoxonalar
Afanasiy Barabash

Afanasiy Semyonovich Barabash (; 1908-yil 1-may — 1996-yil 8-sentyabr) — sovet ofitseri, Ikkinchi jahon urushi qatnashchisi, Sovet Ittifoqi Qahramoni (16.05.1944).

Hayoti 
1908-yil 1-may kuni hozirgi Sumi viloyati (Ukraina SSR) Romni tarkibidagi Protsovka qishlogʻida ishchilar oilasida tugʻilgan. Otasidan erta ayrilgach, oʻspirinlik yoshidan ishlay boshladi va bir vaqtning oʻzida oʻqishni davom ettirdi. Ishlab chiqarish amaliyoti maktabini tugatgan. 1929-yilda romensk korxonalaridan birining eng yaxshi xodimi sifatida u Moskvaga oʻqishga yuborildi. 1932-yilda sanoat texnikumini bitirdi.

1932-yilda Qoʻqon harbiy komissarligi tomonidan Qizil Armiya safiga chaqirildi. 1934-yilda zirhlitank maktabini tugatdi. Dastlab u vzvod, keyin tank rotasi komandiri shuningdek, polk maktabining boshligʻi boʻlib xizmat qildi. 1939-yilda Afanasiy Barabash Xarkovdagi harbiy iqtisodiyot akademiyasining muhandislik fakulteti tinglovchisi sifatida qabul qilindi.

1941-yil 22-iyundan Ikkinchi jahon urushi qatnashchisi. Gʻarbiy, Bryansk, Stalingrad, Janubiy, 4-Ukraina, 3-Boltiqboʻyi, 1-Belarus frontlarida jang qilgan. Kontuziya olgan.

22-gvardiya alohida tanklar polki (51-armiya, 4-Ukraina fronti) gvardiya podpolkovnigi Afanasiy Barabash boshchiligida 1944-yil 9-aprelda sivash platsdarmidan fashistlarning balandlikdagi pozitsiyasiga hujum qildi va oʻqchi boʻlinmalar bilan birgalikda uni qoʻlga kiritdi. 3 kunlik jang mobaynida u dushman mudofaasini 80 km ichkarisigacha bostirib kiradi. 1944-yil may oyida Sevastopolni ozod qilish uchun boʻlgan janglarda qoʻmondonning tanki birinchilardan boʻlib shaharga bostirib kirdi.

SSSR Oliy Kengashi Prezidiumining 1944-yil 16-maydagi farmoni bilan „Qrim uchun janglarda tank polkini mohirlik bilan boshqarganligi, koʻrsatgan jasorati va mardligi uchun“, gvardiya podpolkovnigi Afanasiy Semyonovich Barabash Sovet Ittifoqi Qahramoni (№ 2290) unvoni bilan taqdirlangan.

Urushdan keyin u Qurolli Kuchlar safida xizmatni davom ettirdi. 1955-yilda zirhlitank qoʻshinlari harbiy akademiyasi qoshidagi Oliy akademik kurslarni tugatgan. 1957-yildan polkovnik Afanasiy Barabash zaxirada. Kiyevda yashagan. U Kiyevdagi ilmiy-tadqiqot institutlaridan birida katta muhandis boʻlib ishlagan. 1996-yil 8-sentyabrda vafot etdi.

Xotirasi 

 Afanasiy Barabash Kiyevdagi Berkovetskiy qabristoniga dafn etilgan.
 Sumi viloyatining Romni shahrida (Ukraina) Qahramonlar xiyoboniga Afanasiy Barabashning yodgorlik stendi oʻrnatildi.

Manbalar
Mamlakatlarning eng baland choʻqqilari roʻyxati

Togʻ choʻqqisi — Togʻ tizmalari, massivlari va alohida togʻlarning eng baland joyi yoki nuqtasi. Har xil (platosimon, nayzasimon va boshqalar) shakllari mavjud. Yon bagʻirlari tik yoki bir oz nishab, doimiy qor va muzliklar bilan qoplangan boʻladi.

Roʻyxat
Ushbu roʻyxatda mamlakatlarning eng baland choʻqqilari roʻyxati keltirilgan.

Manbalar

Geografiyaga oid maqolalar
Mikroprotsessor

Mikroprotsessor(MP).Bu Shaxsiy Kompyuterdagi markaziy blok bo`lib, mashinaning barcha bloklari bajaradigan ishlarni boshqarish hamda axborot bilan arifmetik va mantiqiy amallar bajarish uchun mo`ljallangan.

Hozirgi kunda Intel, AMD, Motorola kompaniyalari ozlarining turli xil mikroprotsessorlarini ishlab chiqarmoqdalar.Yetakchilari  Intel va AMD bo’lib hozirda juda kuchli protsessorlari mavjud.Intel firmasining Celeron, Pentium, Core iX ,Xeon markali. AMD firmasining Ryzen,  Athlon, A-Series, G- Series,  R-Series,  Epyc  va shu  kabilari.

Protsessor Tarkibi: 
Boshqaruv qurilmasi - oldin bajarilgan operatsiyalarning natijalari va ayni  fursatda  bajarilayotgan  operatsiyadan  kelib  chiqadigan  muayyan  boshqaruv signallarini  (boshqaruv  impulslarini)  shakllantirib,  mashinaning  barcha  bloklariga zaruriy fursatlarda uzatib boradi, bajarilayotgan operatsiyada foydalaniladigan xotira uyalarining  manzillarini  shakllantirib,  ularni tegishli  bloklariga  uzatadi.

Arifmetik-Mantiqiy Qurilma - sonli  va  belgili  axborot  bilan bajariladigan  barcha  arifmetik  va  mantiqiy  operatsiyalarni  amalga  oshirish  uchun mo’ljallangan.

Mikroprotsessor Xotirasi - mashina ishining bevosita taktlarida bajarilayotgan hisob ishlarida  qo’llaniladigan  axborotni  qisqa muddatga  yozib olish  va  aks  ettirish uchun xizmat  qiladi.

Registrlar - uzunligi  turlicha  bo’la  oladigan  tez  ishlovchi  xotira  uyalari (standart uzunligi 1 bayt ga teng va ish tezligi ancha past bo’lgan asosiy xotira qurilmasi uyalaridan farq qiladi).

Mikroprotsessorning Interfeys Tizimi – shaxsiy kompyuterningning boshqa qurilmalari bilan ulanib, aloqa bog’lashni ta’minlaydi.O’z  ichiga mikroprotsessor xotirasiningning  ichki interfeysi  va  xotirada saqlovchi bufer registrlarni hamda kiritish-chiqarish portlari va tizim shinasini boshqarish sxemasini mujassam etadi.

Interfeys  (ingl. Interface) – kompyuterda mavjud  qurilmalarni o’zaro  ulab, ular o’rtasida aloqa bog’lash va unumli hamkorligini ta’minlash uchun mo’ljallangan vositalar majmui.

Manbalar
Toshkent havosining ifloslanishi

Toshkent havosining ifloslanishi — 2024-yil 21-fevral kuni Toshkent shahri dunyoning eng yirik shaharlari orasida havoning ifloslanish darajasi boʻyicha 1-oʻrinni qayd etdi. IQAir portali maʼlumotlariga koʻra, ertalabki soat 08:30 atrofida Toshkent havosida PM2,5 dispers mayda zarralarining konsentratsiyasi darajasi keskin oshgan va bu 196 mkg/m3 ni tashkil etgan. Bu daraja JSST tavsiya qilgan standartdan 39,3 baravar yuqori daraja hisoblanadi. Shahar havosining ifloslanishining asosiy sabablari 2024-yil fevral oyidagi ob-havo sharoiti, tashkilotlar tomonidan mazutdan foydalanishning koʻpayishi va qor yogʻishi paytida koʻchalarga tuproqli aralashmalar sepilganligi taxmin qilingan.

Shu kuni IQAir reytingning 2-oʻrinni Pokistonning Lahor shahri egallagan (PM2,5 dispers zarralarining konsentratsiyasi 175 mkg/m3). Hindistonning Dehli shahri 3-pogʻonani qayd etgan (165 mkg/m3). Reytingda top oʻntalikni Dakka (Bangladesh), Yangon (Myanma), Katmandu (Nepal), Xanoy (Vyetnam), Jakarta (Indoneziya), Milan (Italiya) va Kalkutta (Hindiston) egallagan. Jahon sogʻliqni saqlash tashkilotining xulosalariga koʻra, havo ifloslanishi darajalari orasida inson salomatligi uchun eng katta xavf tugʻdiradigani aynan PM2,5 dispers mayda zarralari hisoblanadi.

Sabablari 
Toshkent havoning ifloslanishi reyting boʻyicha top 1-oʻringa chiqishdan 3 kun oldin, yani, 19-fevral kuni Energetika vazirligi matbuot xizmati maʼlum qilishicha, mamlakatda elektr energiyasi ishlab chiqarish uchun 12,1 ming tonnadan ziyod mazut yoqilganini va bu avvalgi kunga nisbatan 1400 tonnaga koʻp ekanligi taʼkidlangan. Natijada, atmosferaga katta miqdorda zaxarli gazlar chiqarilagan. Iqlimshunos olim Erkin Abdulahatov 20-fevral kuni kechqurun O‘zbekiston hududiga kirib kelgan 3 kunlik antitsiklon havo massalari keng masshtabda shahar atmosferasiga taʼsir etib, havoni ifloslantiruvchi moddalarning havoda muallaq turib qoladigan sharoitni yaratishi mumkinligi ehtimoli borligi taʼkidlagan. Shuningdek, qor yogʻgan kunlarda Toshkent shahrining koʻchalari va aholi uylarning kirish yoʻllariga qor va muzlarni eritish uchun koʻp miqdorda qum va tuz aralashmasi, baʼzi joylarda esa shunchaki oddiy tuproq muzlagan yerga sochilgan. Yer qurigach, sochilgan qum va tuz aralashmalar havoda qoʻshimcha chang hosil boʻlishiga olib kelgan.

O‘zbekiston Respublikasi Ekologiya vazirligi, atrof-muhitni muhofaza qilish va iqlim oʻzgarishi vazirligining expertlarining xulosasiga koʻra, Toshkent shahrida atmosfera havosi ifloslanishiga quyidagi omillar taʼsir etmoqda:

 Toshkentda yashil hududlarning kamaygani;
 qurilish ishlarining betartib amalga oshirilayotgani;
 avtotransport vositalari sonining ortib borayotgani;
 tirbandliklarning koʻpayishi;
 uglevodorodlardan, jumladan, koʻmir yoqilgʻisidan foydalanish hajmining ortgani;
 issiqlik markazlari tomonidan qoʻshimcha yoqilgʻi sifatida mazut yoqilgʻisidan foydalanish;
 tabiiy omillar.

Manbalar 

Tabiiy ofatlar
2024
Mini World (albom)

Mini World — fransuz qoʻshiqchisi Indilaning debyut albomi boʻlib 2014-yil 24-fevralda Capitol Music France tomonidan chiqarilgan.

Treklist

Chartlar

Haftalik chartlar

Yillik chartlar

Chiqarish tarixi

Manbalar 

Albomlar
Indila albomlari
Bessarabiya-Tavrida yer banki

Bessarabiya-Tavrida yer banki () — Rossiya imperiyasining yirik aksiyadorlik ipoteka banki. Bosh ofisi Odessa shahrida joylashgan.

Tarixi 
Bessarabiya-Tavrida yer banki 1872-yilda, Rossiyada krepostnoylik huquqi bekor qilinganidan 11 yil oʻtib faoliyatini boshlagan. 1861-yil 19-fevralda imperator Aleksandr IIning Oliy manifestni imzolashi (krepostnoylik huquqini bekor qilish toʻgʻrisida) natijasida majburiy dehqonlar ozod qilindi, koʻplab yer egalari tekin mehnatidan mahrum boʻldilar. Ularning koʻpchiligi uchun qolgan kapital kredit olish uchun garovga qoʻyilishi mumkin boʻlgan katta yer uchastkalari edi. Koʻpincha shu sababli, XIX asrning 70-yillarning boshlarida shu kabi xizmatlarni koʻrsatuvchi bank muassasalarining paydo boʻlishiga ehtiyoj bor edi.

Bessarabiya-Tavrida yer banki 1871—1873-yillarda faoliyatini boshlagan Rossiya imperiyasining oʻnta bankidan biri (Xarkov, Poltava, Sankt-Peterburg-Tula, Moskva, Nijegorod-Samara, Kiyev, Vilna, Yaroslav-Kostroma va Don banklari bilan birga). Yer va shahar koʻchmas mulki garovi ostida qisqa muddatli va uzoq muddatli kreditlar bergan ushbu moliya institutlarining ustav kapitali 1898-yil 1-iyulga qadar 51 716 520 rublni tashkil qilgan.

Bessarabiya-Tavrida bankining asoschilari G. G. Marazli, N. M. Chixachev, A. Styuard, L. A. va F. A. Rafalovichlar, K. Stamerov, V. P. Sinadino va oʻsha paytdagi Odessaning boshqa taniqli aholisi edi. Bankning asosiy kapitali 1,5 million rublni tashkil etdi, har bir aksiya uchun 250 rubldan 6000 ta aksiyaga boʻlingan. Bank faoliyati Xerson, Tavrida, Podolsk va Bessarabiya guberniyalarini, shuningdek, Odessa va Kerch-Yenikalsk shahar hokimiyatlarini qamrab olgan. Bessarabiya-Tavrida yer banki, shuningdek, butun imperiya boʻylab vakolatxonalarning keng tarmogʻi bilan ajralib turardi: Yekaterinoslav, Baxmut, Pavlograd, Aleksandrovsk va Nikopol (Yekaterinoslav), Mitava va Libava (Kurlandiya) va Revel (Estlandiya) guberniyalarida vakolatxonalarga ega boʻlgan.

Muvozanatli kredit-moliya siyosati va uni mohirona boshqarish tufayli Bessarabiya-Tavrida yer banki 1920-yilda Odessada sovet hokimiyati yakunlangunga qadar muvaffaqiyatli faoliyat yurita oldi. Bank bosh ofisining mahobatli binosi odessalik mashhur meʼmor Semyon Andreyevich Landesmanning loyihasi asosida Xerson koʻchasi 25-uyda qurilgan va bu bino bugungi kungacha saqlanib qolgan.

Manbalar 

Rossiya imperiyasi banklari
1872-yilda tashkil etilgan banklar
Odessa tarixi
Sankt-Peterburg-Tula yer banki

Sankt-Peterburg-Tula yer banki () — Rossiya imperiyasining yirik aksiyadorlik ipoteka banki. Bosh ofisi Sankt-Peterburg shahrida joylashgan.

Tarixi 
Sankt-Peterburg-Tula yer banki 1872-yilda Tula, Ryazan, Kaluja, Sankt-Peterburg, Moskva, Smolensk, Tver, Novgorod, Pskov, Olenetsk, Vilna, Grodnensk, Kovensk guberniyalari, Riga va Yurva shaharlarida yer va koʻchmas mulk garovga qoʻyish evaziga ssudalar berish maqsadida yer egalari N. N. Kryukov, L. V. Yakovlev, N. F. Bunakov, D. D. Obolenskiy, P. A. Myasoedov va boshqalar tomonidan tashkil etilgan.
Dastlab nomi „Faol“ () boʻlgan bank Tula yer banki 1873-yil 27-maydagi aksiyadorlar umumiy yigʻilishi qaroriga binoan Sankt-Peterburg-Tula yer banki deb oʻzgartirildi.

Sankt-Peterburg-Tula yer banki Xarkov, Poltava, Sankt-Peterburg-Tula, Moskva, Nijegorod-Samara, Kiyev, Vilna, Yaroslav-Kostroma va Don banklari bilan bir qatorda
1861-yil 19-fevralda imperator Aleksandr IIning Oliy manifestni imzolashi (krepostnoylik huquqini bekor qilish toʻgʻrisida) natijasida 1871—1873-yillarda oʻz faoliyatini boshlagan oʻnta yer bankidan biri. Ushbu moliya institutlarining ustav kapitali 1898-yil 1-iyulga qadar 51 716 520 rublni tashkil qilgan.

1902-yilda shahar koʻchmas mulk operatsiyalari umumiy kreditlarning uchdan bir qismini chekladi. 1914-yilga kelib aksiyadorlik yer banklari yer uchun 897 000 000 rubl, shahar koʻchmas mulki uchun 388,8 million rubl miqdorida uzoq muddatli kreditlar berdi. Ularning asosiy kapitali 90,3 million rublga yetdi, banklar 1 249,2 million rubllik ipoteka qogʻozlarini chiqardilar.

Bank uzoq muddatli (66 yil 2 oygacha — yer bilan taʼminlangan va 38 yil 4 oygacha — shahar koʻchmas mulki bilan taʼminlangan) va qisqa muddatli (3 yilgacha) kreditlash faoliyati bilan dastlab Peterburg, Moskva, Smolensk, Tver, Pskov, Olensk guberniyalarida, 1886-yildan Vilna, Kovensk, Grodnensk guberniyalarida, 1900-yildan boshlab Kurlandiya, Liftlandiya, Estlandiya guberniyalarida ham shugʻullangan. Kompaniyaning asosiy kapitali 8 million rublgacha oʻsdi. 1914-yil 14-avgustda imperiya poytaxti nomi oʻzgartirilishi munosabati bilan bank Petrograd-Tula deb atala boshlandi.

1885-yildan oktyabr inqilobiga qadar bankning bosh ofisi I. F. Aleksandrovskiyning sobiq turar-joy binosida, Nevskiy prospekti, 63-bino manzilida joylashgan boʻlib, buning uchun muhandis A. A. Bertels binoning ichki qismiga oʻzgartirishlar kiritdi.

Sankt-Peterburg-Tula yer banki 1918-yil 24-dekabrdagi Xalq Komissarlari Kengashining xususiy yer banklarini tugatish toʻgʻrisidagi farmoni asosida oʻz faoliyatini toʻxtatdi.

Manbalar 

Rossiya imperiyasi banklari
1872-yilda tashkil etilgan banklar
Sankt-Peterburg tarixi
Baytur Rahman masjidi

Baytur Rahman masjidi (Tarjimasi: Mehribonlar uyi) — AQShning Merilend shtatidagi Silver Spring shahrida joylashgan. Masjid 1994-yil 14-oktabrda Ahmadiya jamoatining marhum rahbari Mirzo Tohir Ahmad tomonidan ochilgan. Masjidni Ahmadiya jamoati boshqaradi. Ochilish marosimida 5000 ga yaqin Ahmadiylar va AQShning turli burchaklaridan kelgan mehmonlar ishtirok etgan.

Yana qarang 

 Merilendda Islom
 Qoʻshma Shtatlardagi masjidlar roʻyxati
 Ahmadiya
 Ahmadiya AQShda
 Ahmadiya Musulmon Jamiyati bino va inshootlari roʻyxati

Manbalar

Havolalar 

 Panoramiodagi masjid surati
Gumbazli masjidlar
Koordinatalar Vikimaʼlumotlarda
1994-yilda qurilgan masjidla
Marilenddagi masjidlar
Bukman Buxoro masjidi

Bukman Buxoro masjidi — Gaitining Nord-Est departamentidagi masjid.

Tarixi 
Masjid qurilishi 2014-yilda boshlanib, 2016-yilda qurib bitkazilgan.

Arxitekturasi 
Masjid mamlakatda minorali qurilgan birinchi masjiddir. Umumiy maydoni 160 m2 ni tashkil qiladi.

Yana qarang 

 Gaitida Islom

Manbalar 

2016-yilda qurib bitkazilgan masjidlar
Koordinatalar Vikimaʼlumotlarda
Gaitidagi masjidlar
Daʼvat masjidi

Gvatemaladagi Islomiy daʼvat masjidi () Gvatemalamimg Gvatemala shahrida joylashgan masjid. U Islomning daʼvat mazhabi tomonidan boshqariladi.

Masjid besh vaqt namoz oʻqish uchun moʻljallangan boʻlib, islom ilmidan darslar olib boradi.

Yana qarang 

 Amerikadagi masjidlar roʻyxati
 Masjidlar roʻyxati

Manbalar

Havolalar 

 Islamicfinder.org

Koordinatalar Vikimaʼlumotlarda
Gvatemaladagi masjidlar
Ajvatovitsa

Ajvatovitsa Yevropadagi eng yirik islom anʼanaviy, diniy va madaniy tadbiridir. Bosniya va Gertsegovinaning Prusac shahri yaqinida joylashgan. Ajvaz-dedo (Ajvaz bobosi) sharafiga atalgan. U aholini maʼrifat qilish va hududda taraqqiyotga erishish uchun ishlagan taqvodor musulmon boʻlgan.

Ajvaz-dedo 1463-yilda fath qiluvchi Usmonli qoʻshinlari bilan Axisorga (bugungi kunda Prusak, Bosniya va Gersegovina nomi bilan mashhur) kelgan soʻfiy darvesh edi.

Qoyaning boʻlinishi haqidagi hikoya 1510-yilda Usmonlilar hukmronligi davrida Prusakning kichik togʻ qishlogʻiga tahdid soladigan uzoq vaqt qurgʻoqchilik paytida suv uchun ibodat qilgan keksa Ajvaz-dedo haqidagi afsonaga borib taqaladi. Biroq, Ajvaz Dede qishloq yaqinida Suljaga togʻida buloq topdi. Buloqni uzunligi 74 metr, eni 30 metr boʻlgan qoya toʻsib qoʻygan, bu esa oqar suv tizimini qurishga toʻsqinlik qilgan edi. Ajvaz-dedo 40 kun davomida Allohdan toshni yorishini yolvordi. Qirqinchi kuni ertalab Ajvaz-dedo duosidan keyin tushida ikkita oq qoʻchqor toʻqnashib, toshni yorganini koʻrdi. Uygʻonganida toshning ikkiga boʻlinganini koʻrdi. Prusakga suv olish uchun yangi tashkil etilgan kanyon boʻylab yogʻoch quvurlar oʻrnatildi. Buni Xudoning moʻjizasi va marhamatining belgisi sifatida koʻrib, odamlar tosh yorilib ketgan joyga ziyorat qila boshladilar.

1947-yilda, kommunistik Yugoslaviyaning dastlabki yillarida Travnik tuman sudi tomonidan oʻn uch kishi „Ajvatovitsa diniy bayrami munosabati bilan ruxsat etilmagan kortejda qatnashganlik, davlat amaldorlariga qarshilik koʻrsatganliklari va diniy bayroqlarni koʻtarish taqiqini buzganliklari“ uchun hukm qilingan. Oʻn uch shaxs, shuningdek, otda ketayotganda kortejni tarqatib yubormoqchi boʻlgan ikki politsiyachiga hujum qilgan va ularni pichoq bilan qoʻrqitganlikda ayblangan. Ushbu voqeadan soʻng, diniy joyni saqlash kommunistik Yugoslaviya hukumati tomonidan 1990-yil iyun oyida anʼana yangilanmaguncha taqiqlangan edi. Ushbu voqeani xotirlash uchun Prusakda har yili bayramlar oʻtkaziladi. „Ajvatovitsa kunlari“ deb nomlangan yirik turistik va diniy diqqatga sazovor joyga aylandi. Hodisaning 500 yilligi 2010-yil iyun oyida nishonlandi.

Manbalar 

Islom ziyoratlari
Dar Al-Faruq Islom markazi

Dar Al-Faruq Islom markazi — AQShning Minnesota shtatidagi Bloomington shahrida joylashgan masjid.

2017-yil 5-avgust kuni Illinoys shtatidagi Clarence shahridan Emily Claire Hari (oʻsha paytda Michael Hari nomi bilan tanilgan), Michael McWhorter va Joe Morris masjid yaqinida qoʻlbola portlovchi moddani portlatib yuboradi, natijada inshootga zarar yetadi, ammo hech kim jabrlanmaydi. Bundan koʻzlangan maqsad musulmonlarni qoʻrqitib, Amerika Qoʻshma Shtatlarini tark etishga undash boʻlgan. McWhorter va Morris hujum bilan bogʻliq jinoyatlarda aybdor deb topilgan, Hari esa 2020-yilgi federal sud jarayonida bir nechta jinoyatlarda aybi borligi aniqlangan.

Tarixi 
Masjid birinchi marta 2011-yilda, Dar Al Faruq markazi ilgari Northgate boshlangʻich maktabi va Konkordiya oʻrta maktabi joylashgan binoni sotib olganidan soʻng ochilgan. Hozir masjid joylashgan binodan avvallari lyuteran cherkovi ham foydalangan.

Manbalar 

Koordinatalar Vikimaʼlumotlarda
2011-yilda qurilgan masjidlar
2011-yilda qurilgan bino va inshootlar
Minnesotadagi masjidlar
Dar-Ibrohim masjidi

Dar-Ibrohim masjidi () — El Salvador poytaxti San Salvador shahridagi masjid.

Tarixi 
Masjid 2007-yilda qurilgan.

Arxitekturasi 
Masjid gumbazsiz va minorasiz boʻlib, uy shakliga oʻxshaydi.

Yana qarang 

 Salvadorda Islom

Manbalar 

Koordinatalar Vikimaʼlumotlarda
El Salvadorda islom
2007-yilda qurilgan masjidlar
2007-yilda qurilgan bino va inshootlar
Markaziy Amerikadagi masjidlar
Fazl masjidi

Fazl masjidi — 1950-yilda Ahmadiya musulmonlar jamoati tomonidan tashkil etilgan va AQSh poytaxti Vashingtondagi birinchi masjiddir. Uning toʻliq nomi Amerika Fazl masjidi boʻlib, uni qardosh Londondagi Fazl masjididan ajratishga yordam beradi. Har ikkala masjid ham mos ravishda AQSh va Buyuk Britaniya poytaxtlaridagi birinchi masjidlar hisoblanadi. Oq uy va bir qancha elchixonalarga yaqin hududda joylashgan Fazl masjidi Vashingtondagi Islom markazidan yetti yil avval ochilgan va mamlakat poytaxtidagi eng uzoq vaqtdan buyon xizmat qilgan masjiddir.

Birlashgan Millatlar Tashkiloti Bosh Assambleyasi prezidenti va Gaagadagi Xalqaro Sud raisi sifatida faoliyat yuritgan ser Zafrullaxon va Mirzo Gʻulom Ahmad (1835-1908) taniqli islom olimlari boʻlishgan. Masjid 1950-yildan 1994-yilgacha Merilend shtatining Silver Spring shahridagi Baytur Rahmon masjidiga koʻchirilganidan keyin AQShdagi Ahmadiya harakatining bosh qarorgohi boʻlib xizmat qilgan.

Amerika Fazl masjidi 1912-yilda shaxsiy qarorgoh sifatida qurilgan. Colonial Revival uslubidagi bino tarixiy joylar milliy reestriga kiritilgan Sheridan-Kalorama tarixiy okrugiga hissa qoʻshadigan mulk sifatida belgilangan.

Yana qarang 

 Ahmadiya
 Ahmadiya AQShda
 Ahmadiyaning bino va inshootlari roʻyxati
 Amerikadagi masjidlar roʻyxati
 Amerika Qoʻshma Shtatlaridagi masjidlar roʻyxati
 Masjidlar roʻyxati

Manbalar 

Koordinatalar Vikimaʼlumotlarda
1950-yilda qurilgan masjidlar
Vashingtondagi masjidlar
AQShdagi Ahmadiya masjidlari
Hazrati Abu Bakr Siddiq masjidi

Hazrati Abu Bakr Siddiq masjidi — AQShning Nyu-York shahri Queens hududi Flushing mahallasidagi masjid. U 141-47-uy, 33-avenyuda joylashgan.

Masjid Hazrati Abu Bakr Siddiq 501(c) notijorat tashkiloti boʻlib, Islom, Qurʼon va Muhammadning hayotiy anʼanalariga sodiq dindorlar jamoasidir. Hazrati Abu Bakr Siddiq masjidi 1986-yilda Afgʻonistondan kelgan afgʻon, turkistonlik va oʻzbek muhojirlari tomonidan diniy tadbirlar va dasturlarni oʻtkazish uchun jamoat markazi sifatida tashkil etilgan. Masjid, arabcha Al-Masjid — musulmonlar namoz oʻqish uchun yigʻiladigan joy maʼnosini anglatadi.

Masjidga Najibulloh Zoziy, Muhammad Vali Zoziy va imom Ahmad Vois Afzaliy muntazam ravishda tashrif buyurgani maʼlum boʻlgach, mamlakatda eʼtiborga tushgan.

Yana qarang 

 Amerikadagi masjidlar roʻyxati
 Masjidlar roʻyxati
 Amerika Qoʻshma Shtatlaridagi masjidlar roʻyxati

Manbalar

Havolalar 

 

Gumbazli masjidlar
Nyu-Yorkdagi masjidlar
Turkmaniston diasporasi
Nasihat

Nasihat (نصيحة) - arabcha soʻz boʻlib, maslahat, maʼnosini bildiradi. Bu, shuningdek , tavsiya yoki samimiyatni anglatishi mumkin (ayniqsa, islomiy kontekstlarda). Islom paygʻambari Muhammad dinni nasihat (ixlos, yaxshi maslahat) deb taʼriflagan. Nasihat izlash (ayniqsa, hayotiy tajribasi koʻproq boʻlgan keksa odamlardan) bilimning yetishmasligi emas, balki fidoyilik harakati sifatida ijobiy baholanadi.

Manbalar

Havolalar 

 Sunnatga muvofiq nasihat berish
 Musulmonlar uyi: 40 ta tavsiyalar
Islom atamalari
Gudzon vodiysi Islom jamoatchilik markazi

Gudzon vodiysi islom jamoatchilik markazi (HVIC) Nyu-Yorkning Westchester okrugidagi Mohegan koʻli hududida mahalliy musulmon jamoasi tomonidan tashkil etilgan. Hozirgi mulk 2006-yil 15-mayda sotib olingan. Unda 7 gektar yer va 50 000 kvadrat metrlik Islom markazi mavjud.

Manbalar 

Nyu-Yorkdagi masjidlar
Iere qishloq masjidi

Iere qishloq masjidi — Trinidad va Tobagoning Prins Town viloyati Iere qishlogʻidagi masjidlardan biri.

Tarixi 
Masjid dastlab 1868-yil Britaniya Rajidan kelgan muhojirlar tomonidan qurilgan. 1968-yilda u hozirgi holatiga keltirilgan. Keyinchalik masjid hukumat tomonidan tarixiy bino deb eʼlon qilingan.

Yana qarang 

 Trinidad va Tobagoda Islom

Manbalar 

Koordinatalar Vikimaʼlumotlarda
Trinidad (orol)
Trinidad va Tobagodagi masjidlar
1968-yilda qurilgan masjidlar
Islom sammitining uchinchi navbatdan tashqari sessiyasi

Islom sammitining uchinchi navbatdan tashqari sessiyasi 2005-yil 7- va 8-dekabr kunlari Saudiya Arabistonining Makka shahrida Islom konferensiyasi tashkiloti tomonidan tashkil etilgan konferensiya edi.

Bu Muhammad karikatura bahsiga javoban tashkil etilgan.

Anjumanda islomdagi „inqiroz“ bilan bogʻliq masalalar koʻrib chiqildi va 10 yillik modernizatsiya dasturi belgilandi.

Manbalar

Havolalar 

 Rasmiy veb-sayt

Islom konferensiyalari
2005-yil konferensiyalar
Islom sammitining navbatdan tashqari sessiyalari
Hayitlik

Hayitlik () — Oʻrta Sharqda yashovchi arab va musulmon anʼanasi sifatida musulmonlarning asosiy ikki bayrami Roʻza hayiti va Qurbon hayitlarini nishonlash chogʻida kishilarning oila aʼzolari, yaqin qarindoshlari yoki qoʻni-qoʻshnilariga atab beradigan sovgʻa. Hayitlik sifatida, asosan, pul beriladi, bundan tashqari turli xildagi boshqa sovgʻa-salomlar ham ulashish mumkin.

Hayit chogʻida kichkina bolalar oilaning eng keksa aʼzolari oldida yoshiga qarab navbatga turishadi va ulardan oʻz sovgʻalarini yaʼni hayitliklarini olishadi.

Odatda, musulmonlar hayitlik sifatida quyidagilarni sovgʻalarni tuhfa qilishadi:

 Oilaning katta yoshli aʼzolari tomonidan bolalarga pul;
 Turmush oʻrtoqlariga koʻpincha zargarlik buyumlari, kiyim-kechak, soat, parfyumeriya yoki pardoz buyumlari;
 Ota-onalar farzandlariga kiyim-kechak, poyabzal, oʻyinchoqlar, kitoblar yoki elektron jihozlar;
 Ota-onalar va qaynona-qaynotalar katta yoshli bolalarga kiyim-kechaklar yoki kosmetika vositalarini berishlari mumkin.

Musulmon anʼanalariga koʻra, 17 yoshga toʻlgan kishilar kichiklarga hayitlik berishi kerak.

Manbalar 

Hayit
Yashil konvert

Yashil konvert () — Xitoydagi qizil konvert odatining malaycha versiyasi. Roʻza hayitida Malayziya, Bruney, Singapur va Indoneziyadagi musulmonlar oʻzlarining uylariga tashrif buyurgan mehmonlarga pul solib tarqatadigan kovert. Yashil rang Islom dinida muqaddas ranglardan biri hisoblanib, paygʻambar Muhammadning eng sevgan rangi aynan yashil hisoblangan. Shuningdek, yashil rang Islomda jannat tushunchasi bilan ham bogʻliq. Roʻza hayiti chogʻida mehmonlarga yashil konvertlarni tarqatish gʻoyasi islomiy zakot tushunchasiga asoslangan boʻlib, bunda har bir musulmon oʻz boyligining kamida 2,5 foizini muhtojlarga berishi shart. Biroq malayliklar bugungi kunga kelib, bunday yashil konvertlarni nafaqat muhtojlarga, balki oʻrta va yuqori sinfga mansub mehmonlarga ham tarqatadilar. Yashil konvertdagi pul uy egasining qurbidan kelib chiqib beriladi.

Yana qarang 

 Hayitlik

Manbalar 

Hayit
Ikki bank



Syujeti 
Maktabda bir-birlarini sevib qolishgan Stepan va Natalya turmush qurishdi va endi ularning Vaska ismli oʻgʻli bor. Bir kuni Stepan qimmatbaho tarixiy yodgorlikni – „tosh ayol“ ni oʻgʻirlashga urinishning guvohi boʻladi. Oʻgʻirlaganlar orasida ularni toʻxtatmoqchi boʻlgan qiz ham bor. Yigitlarni qamal qilib,Stepan uni ozod qiladi. Va oʻshandan beri kutilmagan sevgi uning uchun ham, xotini Natalya uchun ham, onasini baxtsizlikdan himoya qilishga urinayotgan oʻgʻli Vaska uchun ham qiynoqlarga aylanadi.

Film parom oʻtish joyidagi sahnalar bilan boshlanadi va tugaydi. Film boshida Stepan yangi tugʻilgan oʻgʻlini tezda koʻrish uchun tugʻruqxonaga shoshiladi. Ammo parom daryoning qarama-qarshi sohilida turibdi. Keyin Stepan boʻronli tog 'daryosiga yuguradi va uni suzib oʻtadi. Film oxirida Stepan xotini va oʻgʻlini tashlab ketadi. U oʻsha paromda daryoni kesib oʻtadi. Endi esa oʻn ikki yoshli oʻgʻli otasini toʻxtatmoqchi boʻlib, oʻzini daryoga tashlab, daryodan suzib oʻtmoqchi boʻldi.

Ishlab chiqarish 
Film Oltoy Respublikasining Mayminskiy va Chemal(oʻsha paytda – Shebalinskiy)viloyatlari (oʻsha paytda – Togʻli Oltoy avtonom viloyati) hududida suratga olingan.

Manbalar

Havolalar 
Rus tilidagi filmlar